**Jüris Sahkur** (sündinud 12. september 1990 Rakveres) on Eesti jalgpallur. 

Ta on Rakvere JK Tarva väravavaht, kes on mänginud mitu korda Eesti U19 noortekoondises ning kuulunud Eesti U23 meeskonda.

Klubikarjäär
------------

Jalgpalluritee sai alguse Rakvere FC Flora Jalgpallikoolis, noorteaega jäi ka hooaeg Tallinna FC Flora noortemeeskonnas, mil võideti oma vanuseklassi esikoht. Debüütkohtumise Eesti meeste meistrivõistluste Esiliigas (2007) tegi Sahkur Valga FC Warrioris. Järgnevad hooajad on kulgenud aga oma kodulinna meeskonnas mängides. 2008–2010 Rakvere FC Floras oli periood, kuhu jäid ka kohtumised Eesti Meistriliiga klubide Narva JK Trans (2009) ja FC Kuressaare (2010) ridades. Rakvere Flora oli sel ajal antud võistkondade duubelmeeskonnaks, mis võimaldas mängija üles-alla liikumise Esiliiga ja Meistriliiga vahel. Neil aastatel (2008–09) mängis Sahkur ka Eesti U19-noortekoondises. 

2011 muutus Rakvere jalgpalliklubi staatus, lõpetati Meistriliiga klubidele duubelmeeskonnaks olemine ja muutus ka võistkonna nimi – Rakvere Florast sai Rakvere Tarvas. Sellest ajast saadik on Sahkur etendanud Tarva esikinda rolli. 2012 hooajal lõi kohtumises Tartu SK 10-ga viimasel minutil nurgalöögijärgsest olukorrast jalaga värava, mis tõi mängu seisuks 1:1 – sellega ka mäng lõppes. Järgneval päeval teenis Sahkur Eesti U23 koondisekutse kohtumisele Norra eakaaslastega. Mängupäeval kuulus U23 koondise peatreeneri Urmas Kirsi põhikoosseisu Stanislav Pedõk ning Sahkuril tuli kohtumist pingilt jälgida.
Hooaeg lõppes Tarva väravavahile siiski positiivselt – Esiliiga pronksmedali ja Esiliiga Aastalõputurniiri esikohaga. 

2013. aasta suvel debüteeris Eesti U23 noortekoondises sõprusmängus Läti eakaaslastega, kuuludes Martin Reimi juhendatava koondise algkoosseisu. Rakvere JK Tarva mängija Jüris Sahkur oli ainuke koondisse kutsutud Eesti esiliiga meeskonna pallur. Ülejäänud koondislased teenisid kutse kas Eesti meistriliiga- või välisklubidest. Nii 2012 kui ka 2013 hooajal kogus Jüris Rakvere fännide aasta parima mängija valimistel paremuselt teise koguse hääli.

  


| Hooaeg | Meeskond | Liiga | Karikas | Muu | Kokku |
| --- | --- | --- | --- | --- | --- |
| Liiga | Mänge | Väravaid | Mänge | Väravaid | Mänge | Väravaid | Mänge | Väravaid |
| 2007 | Eesti Valga FC Warrior | **EL** | 1 | 0 | 0 | 0 | 0 | 0 | 1 | 0 |
| 2008 | Eesti Rakvere FC Flora | **EL** | 14 | 0 | 0 | 0 | 0 | 0 | 14 | 0 |
| 2009 | Eesti Rakvere FC Flora | **EL** | 19 | 0 | 2 | 0 | 0 | 0 | 21 | 0 |
| 2009 | Eesti Narva JK Trans | **ML** | 2 | 0 | 0 | 0 | 0 | 0 | 2 | 0 |
| 2010 | Eesti Rakvere FC Flora | **EL** | 10 | 0 | 3 | 0 | 0 | 0 | 13 | 0 |
| 2010 | Eesti FC Kuressaare | **ML** | 3 | 0 | 0 | 0 | 0 | 0 | 3 | 0 |
| 2011 | Eesti Rakvere JK Tarvas | **II.E/N** | 16 | 0 | 1 | 0 | 2 | 0 | 19 | 0 |
| 2012 | Eesti Rakvere JK Tarvas | **EL** | 24 | 1 | 2 | 1 | 2 | 0 | 28 | 2 |
| 2013 | Eesti Rakvere JK Tarvas II | **III.E** | 1 | 0 | 0 | 0 | 0 | 0 | 1 | 0 |
| 2013 | Eesti Rakvere JK Tarvas | **EL** | 32 | 0 | 0 | 0 | 1 | 0 | 33 | 0 |
| Karjäär kokku | 122 | 1 | 8 | 1 | 5 | 0 | 135 | 2 |

Mängud noortekoondises
----------------------

* 22.04.2008 Debüüt Eesti U19 koondises koduses sõpruskohtumises Taani eakaaslastega – Eesti Eesti U-19 0:1 Taani U-19 Taani
* 05.06.2013 Debüüt Eesti U23 koondises sõpruskohtumises Läti eakaaslastega – Eesti Eesti U-23 0:2 Läti U-23 Läti

Saavutused
----------

### Meeskondlikud

* Eesti Esiliiga Eesti meeste MV
	+ Pronks 2012 – Rakvere JK Tarvas
	+ Esikoht aastalõputurniiril 2012 – Rakvere JK Tarvas
* Lääne-Virumaa meistrivõistlused
	+ Esikoht 2013 – RLV Massive

Viited
------

1. ↑  EESTI MEISTRIVÕISTLUSED. NOORMEESTE A2 KLASS (1989 S.)
2. ↑  Tartu SK 10 – Rakvere JK Tarvas 1:1 (0:0) (protokoll)
3. ↑  RakvereSpordikeskus.ee (12.06.2013): Jüris Sahkur kaitses Eesti U23 koondise väravasuud
4. ↑  MÄNGIJA STATISTIKA
5. ↑  Eesti – Taani 0:1 (0:0) (protokoll)
6. ↑  Eesti – Läti 0:2 (0:1) (protokoll)
7. ↑  Infonet tegi Esiliiga viimases voorus viigi Levadia duubliga
8. ↑  2012 Esiliiga miniturniiri võitis Rakvere JK Tarvas
9. ↑  Lääne-Virumaa meister on RLV Massive